Bétera acull la quarta assemblea de l'Associació de Municipis vinculats a "La Immediata"
23 de novembre de 2018

Bétera ha acollit la quarta assemblea de l'Associació de Municipis vinculats a “La Immediata”, una entitat que té com a objectiu posar en valor la xarxa de trinxeres i fortificacions de més de 26 quilòmetres que va construir l'exèrcit republicà durant la Guerra Civil i que estan ocultes i abandonades en els termes municipals de Bétera, Nàquera, Riba-roja del Túria, Vilamarxant o Llíria, entre d’altres.

En l'ordre del dia es van tractar temes com l'estat dels treballs de catalogació de la línia de defensa i els avanços en l'elaboració del Futur Pla Director, que serà el que marque les directrius de les accions de recuperació.

"Volem competir pels diners del Fons Europeu dedicat a la recuperació del patrimoni històric i bèl·lic, però per això hem de tenir un pla director en el qual es plasme la unificació de tot el projecte. A Europa hi ha finançament però per aconseguir-ho i començar amb dels treballs hem de buscar la casella correcta", explicació Robert Raga, Alcalde de Riba-roja del Túria i president de l’Associació.

Per altra part, els membres de l'entitat van debatre els avantatges i inconvenients de convertir-se en Bé d'Interés Cultural (BIC) o continuar en la categoria de Bé de Rellevància Local, "no és convenient que es declare BIC només una part. L'objectiu és seguir amb la neteja i la catalogació de tota la línia. Volem que quan arribe el moment es declare BIC en el seu conjunt", explica el coordinador Juansa Alcàsser.

En representació de Bétera va assistir el regidor, Enric Álvarez (Compromís), i la tècnica de Turisme i Patrimoni del consistori. A més van estar presents tècnics i polítics de tots els ajuntaments implicats, així com, representants de Red Eléctrica de España, l'investigador i fotògraf José Aleixandre, i l'arqueòleg, Josep Burriel, entre d’altres.

"El poble de Bétera està 100% implicat en este interessant projecte de recuperació del patrimoni bèl·lic enterrat en el nostre terme municipal. El nostre ajuntament ja ha netejat de mala herba i escombraries les trinxeres més rellevants, però este pla va més enllà. Ens agradaria que tota la línia estiguera recuperada i senyalitzada perquè la gent puc accedir i conéixer la seua història i per això hem d'anar tots els municipis junts a per finançament europeu", explica Enric Álvarez.